hotchpotch/miracl-hf-unified huggingface dataset:
สวิตช์โมเลกุล
สวิตช์โมเลกุล () เป็นโมเลกุลที่สามารถเปลี่ยนกลับไปกลับมา ระหว่างสภาพที่เสถียรสองอย่างหรือมากกว่านั้น
โมเลกุลอาจเปลี่ยนระหว่างสภาพต่าง ๆ เพื่อตอบสนองต่อสิ่งเร้าจากสิ่งแวดล้อม
เช่น การเปลี่ยนแปลงของความเป็นกรดด่าง แสงสว่าง อุณหภูมิ กระแสไฟฟ้า สิ่งแวดล้อมจุลภาค หรือเมื่อมีลิแกนด์
ในบางกรณี จะต้องมีสิ่งเร้ามากกว่าหนึ่งอย่าง
รูปแบบเก่าแก่ที่สุดของสวิตช์โมเลกุลที่สังเคราะห์ขึ้นก็คือ สารชี้บอกความเป็นกรดด่าง (pH indicator) ซึ่งแสดงสีต่าง ๆ ตามระดับความเป็นกรดด่าง
ในปัจจุบัน สวิตช์โมเลกุลแบบสังเคราะห์ที่ได้รับความสนใจอยู่ในสาขานาโนเทคโนโลยี เพื่อใช้กับคอมพิวเตอร์ระดับโมเลกุล หรือระบบการส่งยา (ไปยังอวัยวะ/โครงสร้างที่เป็นเป้าหมาย) ที่สามารถแสดงผล
สวิตช์โมเลกุลเป็นเรื่องสำคัญในชีววิทยา เพราะการทำงานทางชีวภาพหลายอย่างอาศัยมัน ยกตัวอย่างเช่น allosteric regulation (การควบคุมเอนไซม์โดยให้จับกับหน่วยปฏิบัติงานที่จุดยึดซึ่งไม่ใช่จุดแอ๊กถีฟ) และการเห็น
มันยังเป็นตัวอย่างง่ายสุดของจักรกลโมเลกุล
ลำดับสงวน
ในชีววิทยาวิวัฒนาการ ลำดับสงวน () เป็นลำดับที่คล้ายหรือเหมือนกันภายในกรดนิวคลีอิก (ไม่ว่าจะเป็นดีเอ็นเอหรืออาร์เอ็นเอ) ในโปรตีน หรือในพอลิแซ็กคาไรด์ ข้ามสปีชีส์ต่าง ๆ หรือแม้แต่ภายในโมเลกุลต่าง ๆ กันในสิ่งมีชีวิตเดียวกัน
สภาพสงวนข้ามสปีชีส์บ่งว่า กระบวนการวิวัฒนาการได้ดำรงรักษาลำดับหนึ่ง ๆ ไว้แม้จะได้แยกเป็นสปีชีส์ต่าง ๆ กัน
ลำดับที่สงวนไว้อย่างดียิ่ง (highly conserved sequence) ก็คือที่รักษาไว้อย่างไม่เปลี่ยนแม้ไต่ขึ้นไปตามต้นไม้วิวัฒนาการชาติพันธุ์ และดังนั้น จึงเป็นของเก่าแก่ในระดับธรณีกาล
ยกตัวอย่างเช่น ลำดับดีเอ็นเอที่เรียกว่า homeobox
ได้สงวนไว้ข้ามไฟลัมต่าง ๆ รวมทั้งสัตว์ขาปล้อง (เช่น แมลงหวี่) และสัตว์มีกระดูกสันหลัง (เช่น หนูหริ่งและมนุษย์)
ดังนั้น ลำดับเช่นนี้ได้รักษาไว้อย่างไม่เปลี่ยนตั้งแต่เหตุการณ์ Cambrian explosion ที่แยกสัตว์ออกเป็นกลุ่มต่าง ๆ เมื่อ 500 ล้านปีก่อน
ลำดับดีเอ็นเอที่สงวนไว้มากที่สุดข้ามโดเมนสิ่งมีชีวิตต่าง ๆ ก็คือ ส่วนต่าง ๆ ของ 16S rRNA gene และ 23S rRNA gene
ลำดับที่สงวนไว้ดีมากปกติบ่งว่า การคัดเลือกโดยธรรมชาติได้กำจัดรูปแบบที่กลายพันธุ์จากลำดับนั้นอย่างต่อเนื่อง
วิวัฒนาการเบนออก
วิวัฒนาการเบนออก
เป็นการสะสมความแตกต่างระหว่างกลุ่มสิ่งมีชีวิต ซึ่งนำไปสู่การเกิดสปีชีส์ใหม่ ๆ
แต่ก็สามารถใช้กับรูปแบบทางชีววิทยาระดับโมเลกุล เช่น หมายถึงโปรตีนอนุพันธ์ต่าง ๆ ของยีนที่มีกำเนิดเดียวกัน (homologous genes) สองยีนหรือมากกว่านั้น
ดังนั้น ทั้งยีนแบบ orthologous (คือยีนกำเนิดเดียวกันที่สืบมาจากการเกิดสปีชีส์) และแบบ paralogous (คือยีนกำเนิดเดียวกันที่มาจากการเพิ่มขึ้นของยีน ) สามารถมีความต่างที่จัดว่ามาจากวิวัฒนาการเบนออก
เพราะเหตุหลังนี่ วิวัฒนาการเบนออกจึงสามารถเกิดระหว่างสองยีนในสปีชีส์เดียวกัน
ความคล้ายคลึงกันระหว่างสปีชีส์ที่วิวัฒนาการเบนออกจากกันมาจากการมีกำเนิดเดียวกัน ดังนั้น จึงจัดว่ามีต้นกำเนิดเดียวกัน (homologous)
เปรียบเทียบกับ วิวัฒนาการเบนเข้าที่เกิดเมื่อสิ่งมีชีวิตปรับตัวอย่างเป็นอิสระจากกันและกันแล้วเกิดโครงสร้างคล้ายกันแต่มีกำเนิดต่างกัน (analogous) เช่น ปีกของนกและของแมลง
นักธรรมชาตินิยมชาวอเมริกัน (J. T. Gulick 1832-1923) เป็นบุคคลแรกที่ใช้คำว่า "divergent evolution"
วิวัฒนาการเบนออกเกิดเมื่อโครงสร้างที่มีกำเนิดเดียวกัน ได้ปรับตัวต่าง ๆ กันในสายพันธุ์ต่าง ๆ เช่น แขน/ขาหน้าซึ่งปัจจุบันเป็นอวัยวะสำหรับพายในวาฬ เป็นปีกในค้างคาว เป็นมือในไพรเมต และเป็นขาในม้า
เช่นกัน วิวัฒนาการเบนออกได้แยกสายพันธุ์มนุษย์จากชิมแปนซี
นกจาบปีกอ่อนของดาร์วิน เป็นตัวอย่างที่ดีสำหรับวิวัฒนาการเบนออก ที่นก 15 สปีชีส์วิวัฒนาการเบนออกจากนกจาบปีกอ่อนสปีชีส์เดียวที่บินมาถึงหมู่เกาะกาลาปาโกส
อนึ่ง วิวัฒนาการเบนออกของหมาบ้านและหมาป่าจากบรรพบุรุษเดียวกัน ก็เป็นอีกตัวอย่างหนึ่ง
งานศึกษาดีเอ็นเอของไมโทคอนเดรียในหมาบ้านและหมาป่าพบว่า มีการเบนออกจากกันอย่างมาก แต่งานก็ยังสนับสนุนสมมติฐานว่า หมาบ้านเป็นลูกหลานของหมาป่า
การเกิดสปีชีส์ คือการเบนออกของสปีชีส์หนึ่งกลายเป็นสปีชีส์ลูกหลานสองสปีชีส์หรือเกินกว่านั้น เกิดเมื่อประชากรส่วนหนึ่งของสปีชีส์แยกออกจากกลุ่มหลักแล้วทำให้ผสมพันธุ์กันไม่ได้
ในการเกิดสปีชีส์ต่างบริเวณและรอบบริเวณ เครื่องกีดขวางการผสมพันธุ์เป็นอุปสรรคทางกายภาพ (เช่น น้ำท่วม เทือกเขา ทะเลทรายเป็นต้น)
เมื่อแยกกันแล้ว กลุ่มที่แยกจากกันก็จะเริ่มปรับตัวเข้ากับสิ่งแวดล้อมของตนเอง ๆ ผ่านกระบวนการเปลี่ยนความถี่ยีนอย่างไม่เจาะจงและการคัดเลือกโดยธรรมชาติ
หลังจากผ่านไปหลายชั่วยุคโดยวิวัฒนาการอย่างต่อเนื่อง กลุ่มทั้งสองก็จะไม่สามารถผสมพันธุ์กันได้แม้มาอยู่รวมกันอีก
รายชื่อประเทศในทวีปยุโรปเรียงตามประชากร
ข้างล่างนี้คือรายชื่อประเทศในทวีปยุโรปเรียงตามจำนวนประชากรในประเทศของทวีปยุโรป โดยที่ข้อมูลมาจากการสำรวจประชากร รายชื่อประเทศจะพิจารณาจกสมาชิกในสภายุโรป
ประเทศที่มีอาณาเขตอยู่ในทวีปเอเชีย
สารภูมิต้านทานโมโนโคลน
สารภูมิต้านทานโมโนโคลน หรือ สารภูมิต้านทานจากโคลนของเซลล์เดียว
เป็นสารภูมิต้านทานที่ผลิตโดยเซลล์ภูมิคุ้มกันเหมือน ๆ กันที่เป็นโคลนของเซลล์บรรพบุรุษตัวเดียว
สารเช่นนี้อาจมีสัมพรรคภาพแบบพันธะเดี่ยว/มีเวเลนซีเดียว คือมันจะจับกับ epitope ซึ่งก็คือส่วนแอนติเจนที่สารภูมิต้านทานรู้จักแบบเดียว
เทียบกับสารภูมิต้านทานโพลีโคลน (polyclonal antibodies) ที่สามารถจับกับ epitope หลายอย่างและปกติจะผลิดโดยใช้สายพันธุ์ของเซลล์พลาสมา (คือ เซลล์ภูมิคุ้มกันที่หลั่งสารภูมิต้านทาน) หลายสายพันธุ์
สารภูมิต้านทานโมโนโคลนจำเพาะสองเป้าหมาย (Bispecific monoclonal antibodies) ก็สามารถสร้างขึ้นด้วยเช่นกัน โดยเพิ่มเป้าหมายการรักษาของสารภูมิต้านทานโมโนโคลนชนิดเดียวให้เป็น epitope สองส่วน
ไม่ว่าจะเป็นสารอะไรก็ตาม ก็สามารถผลิตสารภูมิต้านทานโมโนโคลนที่จับกับสารนั้นโดยเฉพาะ ๆ
ซึ่งสามารถใช้ตรวจจับหรือทำสารนั้นให้บริสุทธิ์
นี่ได้กลายเป็นเครื่องมือสำคัญในสาขาเคมีชีวภาพ จุลชีววิทยา และการแพทย์
เมื่อใช้เป็นยา ชื่อยาแบบไม่มีเจ้าของจะยุติด้วยคำเติมท้ายคือ mab (เช่น bevacizumab) และผู้ชำนาญการในด้านการรักษาทางภูมิคุ้มกัน (immunotherapy) จะใช้ mab เป็นชื่อย่อยาประเภทนี้
สถาปัตยกรรมทางเซลล์
สถาปัตยกรรมทางเซลล์ หรือ ไซโทอาร์คิเทกเชอร์ ( จากคำกรีกโบราณ "κύτος" แปลว่า เซลล์ และ "αρχιτεκτονική" แปลว่า สถาปัตยกรรม) หมายถึงการจัดระเบียบของเซลล์อย่างเฉพาะเจาะจงในเนื้อเยื่อโดยเฉพาะในเปลือกสมอง
หรือเป็นการศึกษาองค์ประกอบทางเซลล์ของเนื้อเยื่อในร่างกายด้วยกล้องจุลทรรศน์
ซึ่งใช้โดยเฉพาะกับการศึกษาระบบประสาทกลาง นี่เป็นวิธีการหนึ่งในการแจงส่วนสมอง คือการตัดส่วนของสมองแล้วแต้มสีด้วยสารเคมี เพื่อดูว่าเซลล์ประสาทจัดเป็นชั้น ๆ อย่างไร
ส่วนการศึกษาการแบ่งใยประสาท (โดยหลักคือแอกซอน) ออกเป็นชั้น ๆ เรียกว่า myeloarchitectonics (จากคำกรีกโบราณ "μυελός" แปลว่า ไขกระดูก และ "αρχιτεκτονική" แปลว่า สถาปัตยกรรม) เป็นวิธีการที่ใช้ประกอบกับไซโทอาร์คิเทกเชอร์
ร็อบซง ดูซ ซังตูซ เฟร์นังดีส
ร็อบซง ดูซ ซังตูซ เฟร์นังดีส (เกิดวันที่ 30 พฤษภาคม ค.ศ. 1991) เป็นนักฟุตบอลชาวบราซิล ปัจจุบันลงเล่นตำแหน่งกองหน้าให้กับแบงค็อก ยูไนเต็ด ในไทยลีก
ร็อบซงเกิดที่เมืองกัมปินัส และเริ่มเล่นฟุตบอลเยาวชนกับสโมสรปอนเตเปรตา ก่อนที่จะเลื่อนขึ้นมาเล่นชุดใหญ่เมื่อวันที่ 28 กุมภาพันธ์ ค.ศ. 2010 ต่อมาร็อบซงย้ายไปสโมสรเซาแกตานู และถูกปล่อยยืมตัวให้กับกอเมอร์เซียล-เอสพี, อานาปูลีนา, เฟอรูบีอาเรีย และรีอูคลารู ต่อมาในปี ค.ศ. 2015 เขาเป็นดาวซัลโวของลีกเซเรียดีของบราซิล โดยทำได้ 8 ประตู ก่อนที่จะย้ายออกจากสโมสรในปีนั้น
วันที่ 14 ธันวาคม ค.ศ. 2015 ร็อบซงย้ายไปปารานา ด้วยสัญญา 11 เดือน เขาทำได้ 8 ประตูจากการลงเล่น 21 นัด แต่ก็ถูกปล่อยยืมตัวให้กับสโมสรฟุตบอลเซาเปาลูในแซรีอี เมื่อวันที่ 9 กันยายน ค.ศ. 2016
ร็อบซงลงเล่นนัดแรกให้กับเซาเปาลูเมื่อวันที่ 11 กันยายน ค.ศ. 2016 โดยลงเล่นเป็นตัวสำรองแทนที่ของเคลบิน ในนัดที่เปิดบ้านชนะฟิกูอิเรนซ์ 3–1 และในเดือนมกราคม ค.ศ. 2018 ร็อบซงได้ย้ายมาให้กับแบงค็อก ยูไนเต็ด สโมสรในไทยลีก ต่อมาวันที่ 25 กุมภาพันธ์ ค.ศ. 2018 เขาทำประตูแรกในนามสโมสรในนัดที่แบงค็อกเปิดบ้านเสมอสุพรรณบุรี 2-2 ที่ทรูสเตเดียม
จักรพันธ์ ปั่นปี
จักรพันธ์ ปั่นปี (; เกิดวันที่ 2 เมษายน พ.ศ. 2522) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนของสโมสรฟุตบอลชลบุรีในไทยลีก
วันที่ 3 เมษายน พ.ศ. 2561 จักรพันธ์ได้รับการแต่งตั้งให้เป็นหัวหน้าผู้ฝึกสอนของชลบุรี แทนที่ของโกรัน บาร์ยัคทาเรวิช ผู้ฝึกสอนชาวเยอรมันที่แยกทางกับสโมสร โดยจักรพันธ์ประเดิมคุมทีมชลบุรีนัดแรกเมื่อวันที่ 8 เมษายน ด้วยการเปิดบ้านเอาชนะชัยนาท ฮอร์นบิล 2-0
ไทย อายุไม่เกิน 23 ปี
เจมส์ โอกิลวี
เจมส์ โอกิลวี ()
เจมส์ โอกิลวี เกิดเมื่อวันที่ 29 กุมภาพันธ์ พ.ศ. 2507 ณ เซอร์รีย์ สหราชอาณาจักร เป็นพระโอรสคนแรกใน เจ้าหญิงอเล็กซานดรา เลดีโอกิลวี และ เซอร์แองกัส โอลกิลวี เป็นพระนัดดาใน เจ้าชายเอ็ดเวิร์ด ดยุกแห่งเคนต์ และเป็นพระราชปนัดดาใน พระเจ้าจอร์จที่ 5 แห่งสหราชอาณาจักร โดยเขาได้รับการบพิศมาโดย ไมเคิล รามซี ผู้เป็นอาร์ชบิชอปแห่งแคนเทอร์เบอรี โดยเขามีพระราชมารดาทูลหัวคือ สมเด็จพระราชินีนาถเอลิซาเบธที่ 2 แห่งสหราชอาณาจักร ตอนที่เขาเกิดเขาอยู่อันดับที่ 13 ในการสืบราชบีลลังก์ และปัจจุบันอยู่อันดับที่ 53 เจมส์ เริ่มต้นศึกษาในพระราขวังกับ เจ้าชายเอ็ดเวิร์ด เอิร์ลแห่งเวสเซกซ์ ผู้เป็นพระญาติ และ เลดีซาราห์ แชตโท ก่อนจะเข้าศึกษาในโรงเรียนเตรียมอุดมแห่งสหราชอาณาจักร ก่อนที่เจมส์และเจ้าชายเอ็ดเวิร์ด จะทรงแยกจากกันจาก มหาวิทยาลัยโกดอนสโตล ซึ่งเจมส์ได้ย้ายไปที่วิทยาลัยอีตัน และมหาวิทยาลัยเซนต์แอนดรูว์ จากนั้นเขาไปเรียนต่อที่ สก็อตแลนด์ คณะ ศิลปะประวัติศาสตร์ โดยหลังจากเรียนจบแล้ว เขาได้ทำงานที่ บริษัทจัดส่งสินค้าในเอดินบะระ 
เจมส์ ได้แต่งงานกับ จูเลีย ราวไลน์ซัน เมื่อวันที่ 30 กรกฎาคม เมื่อปี พ.ศ. 2531 ณ โบสถ์เซนต์แมรี โดยมีบุตร-ธิดา 2 คนดังนี้
เจมส์ โอลกิลวี ยังเป็นพระบิดาทูลหัวให้กับ เจ้าหญิงยูเชนีแห่งยอร์ก พระธิดาใน เจ้าชายแอนดรูว์ ดยุกแห่งยอร์ก
มีฮาอิล อุลยานอฟ
มีฮาอิล อะเลคซันโดรวิช อุลยานอฟ () เป็นนักแสดงภาพยนตร์ชาวโซเวียต และ รัสเซีย อุลยานอฟเป็นที่รู้จักในบทบุคคลสำคัญในสหภาพโซเวียต (เช่น วลาดีมีร์ เลนิน และ เกออร์กี จูคอฟ) ทั้งในวงการภาพยนตร์ และ โรงละคร อุลยานอฟได้รับลำดับเกียรติ ศิลปินของประชาชนสหภาพโซเวียต (1969) และ วีรชนแรงงานแห่งสังคมนิยม (1986) และได้รับรางวัลพิเศษจากงานเทศกาลภาพยนตร์เวนิส ในปี 1992
สโมสรฟุตบอลสปาร์ตักส์ยัวมาลา
สโมสรฟุตบอลสปาร์ตักส์ยัวมาลา เป็นสโมสรฟุตบอลตั้งอยู่ที่เมืองยัวมาลาในประเทศลัตเวีย โดยในปี ค.ศ. 2012 สโมสรจบอันดับที่ 3 ในลัตเวียนเฟิสต์ลีก และชนะการเพลย์ออฟ จนได้เลื่อนชั้นสู่ลัตเวียนไฮเออร์ลีก สนามเหย้าในปัจจุบันคือสนามกีฬาสโลกัส ความจุ 2,500 ที่นั่ง
สปาร์ตักส์ยัวมาลาเป็นหนึ่งในสองทีมฟุตบอลของเมืองยัวมาลา โดยอีกทีมหนึ่งคือสโมสรฟุตบอลยัวมาลา ซึ่งตกชั้นจากลีกสูงสุดในปี ค.ศ. 2014
โกลด ปุแอล
โกลด ปุแอล (, ; เกิด 2 กันยายน ค.ศ. 1961) เป็นอดีตนักฟุตบอลชาวฝรั่งเศส ปัจจุบันเป็นผู้จัดการของสโมสรฟุตบอลเลสเตอร์ซิตี
เขาใช้เวลาเล่นฟุตบอลส่วนใหญ่ให้กับโมนาโก ก่อนที่จะผันตัวมาเป็นผู้จัดการของสโมสรนี้ เคยพาโมนาโกคว้าแชมป์ลีกในฤดูกาล 1999–2000 นอกจากนี้เขายังจัดการทีมลีล, ลียง, นิส, เซาแทมป์ตัน และเลสเตอร์ซิตี
"อ้างอิง:"
ฆาบิ กราซิอา
ฆาบิเออร์ "ฆาบิ" กราซิอา คาร์ลอส (, ; เกิดวันที่ 1 พฤษภาคม ค.ศ. 1970) เป็นอดีตนักฟุตบอลชาวสเปนผู้เคยเล่นในตำแหน่งกองกลาง ปัจจุบันเป็นผู้จัดการของสโมสรฟุตบอลวอตฟอร์ดในพรีเมียร์ลีก
เขาลงเล่นมากกว่า 430 นัดให้กับหลายสโมสรในลีกหลายระดับของสเปน เขาเล่นฟุตบอลอาชีพ 15 ปี ก่อนที่จะเลิกเล่นแล้วมาเป็นผู้จัดการทีมของหลายสโมสรในสเปน, กรีซ และรัสเซีย ล่าสุดได้เข้ารับตำแหน่งผู้จัดการทีมวอตฟอร์ดในเดือนมกราคม ค.ศ. 2018
Lleida
Pontevedra
Cádiz
กองทัพคองเกรสโปแลนด์
กองทัพคองเกรสโปแลนด์ เป็นกองกำลังทหารของคองเกรสโปแลนด์. ตั้งแต่ ค.ศ. 1815 จนถึง ค.ศ. 1831.
พัฒนาการทางทหารก่อนสมัยของคองเกรสโปแลนด์ เมื่อ ค.ศ. 1814 อันมีพื้นฐานมาจากกองทัพดัชชีดัชชีวอร์ซอ. ภายใต้การรับรองตามรัฐธรรมนูญแห่งราชอาณาจักรโปแลนด์. เป็นส่วนหนึ่งในการกบฏพฤศจิกายน ต่อต้านจักรวรรดิรัสเซีย. ชนวนเหตุของการก่อกบฎ มีทีมาจากกลุ่มนายทหารหนุ่มนอกราชการที่ทำการลอบสังหารแกรนด์ดยุกคอนสแตนติน. ภายหลังจากความพ่ายแพ้ในการกบฏ เมื่อ ค.ศ. 1831 นำไปสู่การยกเลิกกองกำลังทหารโปแลนด์. ค.ศ. 1832 ได้มีการยกเลิกรัฐธรรมนูญ, the Organic Statute of the Kingdom of Poland ถูกผนวกรวมกับกองทัพจักรวรรดิรัสเซีย.
เครื่องแบบทหารในสมัยกองทัพคองเกรส. ได้รับอิทธิพลมาจากทางรัสเซียเป็นส่วนใหญ่ รวมถึงการจัดกำลัง เช่น กองพลทหารราบ, กองพลทหารม้า, กองพลน้อยทหารปืนใหญ่ และ ทหารช่าง. รวมถึงการจัดตั้งหน่วยทหารเกรนาดีนส์ และ หน่วยทหารม้าปืนเล็กยาว.
Obligatory military service was set at 10 years, with the option of buying one's time out. The Army was well trained, with a new cadet school in Kalisz, a number of podchorąży training schools, และ นายทหารระดับสูงเข้ารับการศึกษาที่กรุงวอร์ซอ.
งบประมาณของกองทัพในสมัยราชอาณาจักรคองเกรส 50% จากจำนวนงบประมาณแผ่นดินของทั้งหมด.
ผู้บังคับบัญชาสำคัญ Ignacy Prądzyński, Józef Bem, และ พลเอก Jan Henryk Dąbrowski. ภายใต้ผู้บัญชาการทหารสูงสุด แกรนด์ดยุกคอนสแตนติน ปาฟโลวิชแห่งรัสเซีย ซึ่งมีฐานะเป็นผู้บังคับบัญชาของสภาทหาร.
กำลังพลกองประจำการในยามปกติมีจำนวนถึง 28,000-30,000 นาย (sources vary). กำลังพลกองประจำการ ในระหว่างการกบฏพฤศจิกายน มีจำนวน 100,000 นาย. มากกว่าครึ่งนั้นเป็นผู้ที่ผ่านการสอบคัดเลือก มีจำนวน 57,000 นาย จะถูกประจำการตามแนวรบ.
การจัดกำลังของกองทัพก่อนการกบฏ ประกอบด้วย 2 กองพลทหารราบ กับอีก 3 กองพลน้อย, 2 กองพลทหารม้า กับอีก 3 กองพลน้อย และ 2 กองพลน้อยทหารปืนใหญ่ (ทหารราบ และ ทหารม้า). โดยกำลังพลของกองพลน้อยทหารราบจำนวน 3,600 นาย, กำลังพลของกองพลน้อยทหารม้าจำนวนครึ่งหนึ่งของกองพลน้อยทหารราบ.
เฮสิโอด
เฮสิโอด หรือ เฮสิอัด (; "เฮ-สิ-โอ-ดอส") เป็นกวีชาวกรีกที่สันนิษฐานว่ามีชีวิตอยู่ร่วมสมัยกับโฮเมอร์ ในระหว่างปีที่ 750 ถึง 650 ก่อนค.ศ. เฮสิอัดเป็นกวีรายแรกในธรรมเนียมทางวรรณกรรมของตะวันตก ที่นำตัวเองเข้าไปมีบทบาทอยู่ในกวีนิพนธ์ของตัวเอง นักเขียนยุคโบราณถือว่าเฮสิอัดมีฐานะร่วมกับโฮเมอร์ในฐานะผู้ก่อตั้งขนบธรรมเนียมทางศาสนาของกรีซ ปัจจุบันเราถือว่าเฮสิอัดเป็นแหล่งข้อมูลหลักในทางวรรณคดี เกี่ยวกับเทพปกรณัมของกรีซ และข้อมูลด้านประวัติศาสตร์ เช่น เทคนิกการทำนาสมัยกรีซโบราณ ความคิดทางเศรษฐศาสตร์ยุคเริ่มแรก ความรู้ทางดาราศาสตร์โบราณ และการบอกเวลาในสมัยโบราณ
เฮสิอัดประพันธ์งานที่เป็นกวีนิพนธ์เชิงสั่งสอน (didactic poems) ไว้หลายเรื่อง ซึ่งท่านแทรกรายละเอียดเกี่ยวกับชีวิตของตนไว้ ทำให้เราทราบว่าบิดาของท่านมาจากเมืองไซเม (Cyme) ในแคว้นอีโอลิส (Aeolis) ซึ่งอยู่บริเวณชายฝั่งเอเชียไมเนอร์ ใต้เกาะเลสบอสลงมา โดยบิดาของเฮสิอัดเดินทางข้ามทะเลมาตั้งรกรากที่เมืองเล็กๆ ชื่อว่า "อัสเคร" (Ἄσκρη) ใกล้กับเธสปิไอ ในแคว้นบีโอเชีย, "สถานที่ต้องสาป ทารุณในหน้าหนาว ลำบากในหน้าร้อน ไม่เคยมีดีสักอย่าง" ("งานและวัน" 640) เฮสิอัดได้รับมรดกจาบิดาเป็นที่ดินแปลงเล็กๆ อยู่เชิงเขาเฮลิคอน ซึ่งเป็นต้นเหตุให้ต้องเป็นคดีความกับ เปอร์เซส พี่ชายของตนหลายครั้ง โดยเฮสิอัดเล่าว่าพี่ชายของท่านโกงสิทธิในส่วนแบ่งมรดก โดยไปติดสินบนผู้ปกครอง แต่ภายหลังก็ตกยากและต้องบากหน้ามาขอพึ่งท่าน
เฮสิอัดไม่ชอบเดินทางทางทะเลเหมือนอย่างบิดา แต่มีครั้งหนึ่งท่านข้ามช่องแคบระหว่างแผ่นดินใหญ่ของกรีซ กับยูบีอา (Euboea) เพื่อร่วมประกวดร้องเพลงในพิธีฉลองงานศพ และชนะการประกวด นอกจากนี้ท่านยังเล่าถึงการได้พบกับอัปสรมิวส์บนเขาเฮลิคอน ในขณะที่กำลังคุมฝูงแกะอยู่ โดยเหล่าอัปสรมิวส์ปรากฏตัวขึ้นและมอบคธาประดับใบลอเรลให้ ซึ่งเป็นสัญลักษณ์ของอำนาจในเชิงกวี ("ธีออโกนี" 22-35)
ปาโก เฆนโต
ฟรันซิสโก "ปาโก" เฆนโต โลเปซ (; เกิด 21 ตุลาคม พ.ศ. 2476) เป็นอดีตนักฟุตบอลชาวสเปนในตำแหน่งปีกซ้าย
เฆนโตเริ่มต้นอาชีพนักฟุตบอลกับสโมสรราซิงซันตันเดร์ เมื่อ ค.ศ. 1952 โดยได้เปิดตัวในลาลิกาฤดูกาล 1952–1953 ก่อนจะเซ็นสัญญาย้ายมาร่วมทีม เรอัลมาดริด ในฤดูกาลถัดมาและกลายเป็นนักเตะระดับตำนานของทีมและได้รับเสื้อหมายเลข 11 โดยตลอด 18 ปีในทีมราชันชุดขาว เฆนโตเข้าชิงยูโรเปียนคัพ 8 ครั้งและได้แชมป์ถึง 6 สมัยคือ 1956, 1957, 1958, 1959, 1960 และ 1966 และแชมป์ลาลิกาถึง 12 สมัย
ตลอด 14 ปีในระดับทีมชาติเฆนโตลงเล่นทั้งสิ้น 43 นัดให้กับทีมชาติสเปน ทำทั้งสิ้น 5 ประตูและได้ลงเล่นในฟุตบอลโลก 1962 และ 1966
ภายหลังการเสียชีวิตของอัลเฟรโด ดิ เอสเตฟาโน อดีตนักฟุตบอลผู้ยิ่งใหญ่ของทีมในรุ่นเดียวกับเฆนโตซึ่งดำรงตำแหน่งประธานสโมสรกิตติมศักดิ์ตลอดชีพ เฆนโตได้ดำรงตำแหน่งนี้สืบต่อมา
ฟุตบอลทีมชาติสหภาพโซเวียต
ฟุตบอลทีมชาติสหภาพโซเวียต () เป็นอดีตทีมฟุตบอลตัวแทนของสหภาพโซเวียต ต่อมาในปี ค.ศ. 1991 ทีมชาติสหภาพโซเวียตจึงกลายเป็นทีมชาติเครือรัฐเอกราช
ปัจจุบันทีมชาติรัสเซียถือเป็นผู้สืบทอดทีมชาติสหภาพโซเวียตแต่เพียงผู้เดียว ภายใต้การรับรองของฟีฟ่าและยูฟ่าฟุตบอลโลก
ฟุตบอลชิงแชมป์แห่งชาติยุโรป
Olympic football tournament
พระธรรมกวี (ลือชัย คุณวุฑฺโฒ)
พระธรรมกวี นามเดิม ลือชัย ไสยวรรณโณ ฉายา คุณวุฑฺโฒ เจ้าอาวาสวัดราชาธิวาสราชวรวิหาร
พระธรรมกวี นามเดิม ลือชัย นามสกุล ไสยวรรณโณ ฉายา คุณวุฑฺโฒ เป็นบุตรของนายหวาน กับนางยก ไสยวรรณโณ เกิดเมื่อวันอังคารที่ 7 กรกฎาคม พุทธศักราช 2473 ที่อำเภอสิงหนคร จังหวัดสงขลา บรรพชาอุปสมบทเมื่อวันที่ 5 กรกฎาคม พุทธศักราช 2493 วัดห้วยพุด อำเภอสิงหนคร จังหวัดสงขลา โดยมีพระครูโสภณศีลาจารย์ (แดง โสภณเถร) วัดภูตบรรพต อำเภอสิงหนคร จังหวัดสงขลา เป็นพระอุปัชฌาย์ พระครูจันทวิมล (คิ่น จนฺทคุตฺโต) วัดห้วยพุด อำเภอสิงหนคร จังหวัดสงขลา เป็นพระกรรมวาจาจารย์
สตอรีส (อัลบั้มอะวีชี)
สตอรีส () เป็นสตูดิโออัลบั้มที่ 2 ของดีเจชาวสวืสซ์ อะวีชี ออกจำหน่ายในวันที่ 2 ตุลาคม ค.ศ. 2015 ค่าย PRMD, ลาวาเรเคิดส์ และค่ายของโซนี่ มิวสิค อีพิกเรเคิดส์ ผลิตโดย อะวีชี และโปรดิวเซอร์เพิ่มเติม ซาเลม อัล ฟากิร์, อเล็กซ์ อีเบิร์ต, คาร์ล ฟอล์ก, คริสโตฟเฟอร์ ฟอเกิลมาร์ค, มาร์ติน แกร์ริกซ์, ดานี เลนเนวาลด์, แอช โพร์โนวริ, อัลบิน เนดเลอร์, และวินเซ็นต์ พอนเทอร์
สี่ซิงเกิลที่ออกจำหน่ายจากอัลบั้ม ได้แก่ "Waiting for Love", "Pure Grinding", "For a Better Day", และ"Broken Arrows" และมีซิงเกิลโปรโมตเพิ่มเติม 2 เพลง คือ "Ten More Days", และ "Gonna Love Ya" ในสัปดาห์แรกเดือนพฤศจิกายนของการจำหน่าย อัลบั้มได้ทำยอดขายถึง 1 ล้านชุดทั่วโลก และเป็นอัลบั้มที่มีการสตรีมมิงมากที่สุดอันดับ 4 แห่งปีทั่วโลกบนสปอทิฟาย
ฟุตบอลทีมชาติเซอร์เบียและมอนเตเนโกร
ฟุตบอลทีมชาติเซอร์เบียและมอนเตเนโกร () เป็นอดีตทีมฟุตบอลตัวแทนของเซอร์เบียและมอนเตเนโกร ต่อมาในปี ค.ศ. 2006 ประเทศนี้ได้แยกออกเป็นประเทศเซอร์เบียและประเทศมอนเตเนโกร ทีมชาติจึงได้ถูกแบ่งออกเป็นทีมชาติเซอร์เบียและทีมชาติมอนเตเนโกร
ปัจจุบันทีมชาติเซอร์เบียถือเป็นผู้สืบทอดทีมชาติเซอร์เบียและมอนเตเนโกรแต่เพียงผู้เดียว ภายใต้การรับรองของฟีฟ่าและยูฟ่า
ระเบียบการคุ้มครองข้อมูลทั่วไป
ระเบียบการคุ้มครองข้อมูลทั่วไป () (EU) 2016/679 เป็นระเบียบในกฎหมายสหภาพยุโรปว่าด้วยการคุ้มครองข้อมูลและภาวะเฉพาะส่วนตัวแก่ปัจเจกบุคคลทุกคนในสหภาพยุโรป (EU) และเขตเศรษฐกิจยุโรป (EEA) นอกจากนี้ ยังครอบคลุมการส่งออกซึ่งข้อมูลส่วนบุคคลนอก EU และ EEA; GDPR มุ่งให้การควบคุมข้อมูลส่วนบุคคลของตนแก่พลเมืองและผู้อยู่อาศัยเป็นหลัก และเพื่อทำให้สิ่งแวดล้อมการวางระเบียบง่ายขึ้นสำหรับธุรกิจข้ามชาติโดยการสร้างเอกภาพแก่ระเบียบภายใน EU
ระเบียบดังกล่าวใช้แทนคำสั่งคุ้มครองข้อมูล (Data Protection Directive) 95/46/EC มีบทบัญญัติและข้อบังคับเกี่ยวกับการประมวลผลสารสนเทศที่สามารถระบุรูปพรรณบุคคลได้ซึ่งข้อมูลที่อยู่ในบังคับในสหภาพยุโรป และมีผลใช้บังคับต่อวิสาหกิจทั้งปวงซึ่งกำลังประกอบธุรกิจในเขตเศรษฐกิจยุโรปไม่ว่าที่ใด กระบวนการธุรกิจซึ่งจัดการกับข้อมูลส่วนบุคคลจะต้องสร้างขึ้นโดยเจตนาและโดยปริยายคุ้มครองข้อมูล หมายความว่า ต้องจัดเก็บข้อมูลส่วนบุคคลโดยใช้นามแฝงหรือนิรนามโดยสิ้นเชิง และใช้การตั้งค่าภาวะเฉพาะส่วนตัวสูงสุดเท่าที่เป็นไปได้โดยปริยาย เพื่อให้ข้อมูลไม่มีการเปิดเผยต่อสาธารณะหากปราศจากความยินยอมอย่างชัดแจ้ง และไม่สามารถใช้เพื่อระบุบุคคลได้โดยปราศจากสารสนเทศเพิ่มเติมที่เก็บแยกกัน ห้ามประมวลผลข้อมูลส่วนบุคคลยกเว้นกระทำภายใต้กฎหมายที่ระบุตามระเบียบฯ นี้ หรือหากผู้ควบคุมหรือผู้ประมวลผลข้อมูลได้รับความยินยอมแบบเลือกภายหลังอย่างชัดแจ้งจากเจ้าของข้อมูล เจ้าของข้อมูลมีสิทธิเพิกถอนการอนุญาตนี้เมื่อใดก็ได้
ผู้ประมวลผลข้อมูลส่วนบุคคลต้องเปิดเผยการเก็บข้อมูลใด ๆ อย่างชัดเจน ประกาศเหตุผลและความมุ่งหมายอันชอบด้วยกฎหมายสำหรับการประมวลผลข้อมูล ว่าจะเก็บข้อมูลนานเท่าใด และมีการแบ่งข้อมูลนั้นกับบุคคลภายนอกหรือนอก EU หรือไม่ ผู้ใช้มีสิทธิขอสำเนาพกพาได้ของข้อมูลที่ผู้ประมวลผลข้อมูลเก็บรวบรวมในรูปแบบร่วม และมีสิทธิลบข้อมูลของตนภายใต้พฤติการณ์บางอย่าง กำหนดให้ทางการสาธารณะและธุรกิจซึ่งมีกิจกรรมกับการประมวลผลข้อมูลส่วนบุคคลเป็นประจำหรือเป็นระบบเป็นหลักว่าจ้างเจ้าพนักงานคุ้มครองข้อมูลซึ่งรับผิดชอบต่อการจัดการให้เป็นไปตาม GDPR ธุรกิจต้องรายงานการละเมิดข้อมูลใด ๆ ภายใน 72 ชั่วโมงหากมีผลเสียต่อภาวะเฉพาะบุคคลของผู้ใช้
มีการลงมติรับระเบียบฯ ในวันที่ 14 เมษายน 2559 และหลังระยะเปลี่ยนผ่านสองปี จะมีผลใช้บังคับในวันที่ 25 พฤษภาคม 2561 เนื่องจาก GDPR เป็นระเบียบ มิใช่คำสั่ง จึงไม่จำเป็นต้องกำหนดให้รัฐบาลของประเทศต่าง ๆ ผ่านกฎหมายให้อำนาจและมีผลผูกมัดและใช้ได้โดยตรง
นาบุนตูรัน (จังหวัดลัมบักนางโคมโปสเตลา)
นาบุนตูรัน เป็นเทศบาลระดับที่หนึ่งและเป็นเมืองศูนย์กลางของจังหวัดลัมบักนางโคมโปสเตลา มีประชากร 82,234 คนในปี ค.ศ. 2015 เมืองแห่งนี้เป็นที่ตั้งของบ่อน้ำพุร้อนมาอีนิต
มาตี (จังหวัดซีลางังดาเบา)
มาตี เป็นนครระดับที่ 5 และเป็นเมืองศูนย์กลางของจังหวัดซีลางังดาเบา ประเทศฟิลิปปินส์ มีประชากร 141,141 คนในปี ค.ศ. 2015 เมืองตั้งอยู่ทางตะวันออกเฉียงใต้ของเกาะมินดาเนา แบ่งการปกครองออกเป็น 26 บารังไกย์
มาตีเป็นเมืองที่มีประชากรมากเป็นอันดับที่ห้าของเขตดาเบา รองจากดาเบาซิตี, ตากุม, ปานาโบ และดีโกส โดยประชากรส่วนใหญ่ในตัวเมืองอพยพมาจากเกาะวิซายัส
นูนู อึชปีรีตู ซังตู
นูนู อึชปีรีตู ซังตู (; เกิดวันที่ 25 มกราคม ค.ศ. 1974) หรือ นูนู เป็นอดีตผู้รักษาประตูชาวโปรุตเกส ปัจจุบันเป็นหัวหน้าผู้ฝึกสอนของสโมสรฟุตบอลวุลเวอร์แฮมป์ตันวอนเดอเรอส์ เขาเคยเล่นให้กับสโมสรสเปนถึงสามสโมสรในช่วงเวลา 5 ปี และสโมสรสุดท้ายที่เขาได้ลงเล่นคือโปร์ตูในประเทศบ้านเกิดของเขา
นูนูเคยติดทีมชาติโปรตุเกสในการแข่งขันฟุตบอลชิงแชมป์แห่งชาติยุโรป 2008 แต่เขาก็ไม่ได้ลงเล่น เขาทำหน้าที่เป็นผู้จัดการทีมตั้งแต่ปี ค.ศ. 2012 ช่วยพาทีมรีอูอาวือไปถึงนัดชิงชนะเลิศฟุตบอลถ้วยสองรายการในปี ค.ศ. 2014 ก่อนที่จะย้ายมาคุมบาเลนเซีย และในปี ค.ศ. 2018 เขาพาทีมวุลเวอร์แฮมป์ตันเลื่อนชั้นกลับสู่พรีเมียร์ลีกในรอบ 6 ปีได้สำเร็จ
มิสแกรนด์มหาสารคาม
มิสแกรนด์มหาสารคาม () เป็นการประกวดนางงามของจังหวัดมหาสารคาม จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์มหาสารคาม การประกวดมิสแกรนด์มหาสารคามมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์มหาสารคามคนปัจจุบัน คือ ปทิตญา โทสันทัด ได้รับตำแหน่งเมื่อวันที่ 30 พฤษภาคม พ.ศ. 2561 ณ ห้างเสริมไทย คอมเพล็กซ์ มหาสารคาม2018: ชุดโกสัมพี หิรัณย์ วานร โกสัมพีเมืองแห่งลิงสีทอง ลิงขนสีทอง ฝูงสุดท้ายของประเทศไทยที่โกสุมพิสัย จังหวัดมหาสารคาม จำนวนกว่า 200 ตัว เป็นลิงประจำถิ่น ตัวชุดมีความสวยงามบริเวณตัวเป็นสีทองเหลือง ผสมผสานกับดอกไม้ประจำจังหวัด ที่ทำจากแผ่นทองเหลืองที่มีความประณีตและงดงาม อ่อนหวานตัดเย็บด้วยผ้าไหมลายสร้อยดอกหมาก ซึ่งเป็นลายผ้าประจำจังหวัดมหาสารคาม
2017: ชุดเทวีอัสถะบูชา (เท-วี-อัด-ถะ-บู-ชา) วิจิตราสุวรรณภูมิ มหาสารคามได้ถูกขนานนามว่า พุทธมณฑลอีสาน ศูนย์กลางแห่งพระพุทธศาสนา อัสถะหรือต้นโพธิ์ ต้นไม้ที่พระพุทธเจ้าได้ประทับ นำมาออกแบบสร้างสรรค์เป็นชุด พร้อมทั้งถือต้นโพธิ์ทอง เพื่อเป็นตัวแทนของหญิงไทยเทิดถวายบูชาแด่พระพุทธศาสนา
ช็อง ฮวี-อิน
ช็อง ฮวี-อิน (; ; เกิด 17 เมษายน ค.ศ.1995) เป็นนักร้องชาวเกาหลีใต้ และเป็นสมาชิกวงดนตรีหญิงมามามู ในตำแหน่งนักร้องนำ และนักเต้นนำ ภายใต้สังกัดเรนโบว์บริดจ์เวิลด์
ฮวีอินเกิดที่ช็อนจู ในจังหวัดช็อลลาเหนือ ประเทศเกาหลีใต้ เธอเรียนจบจากโรงเรียนศิลปะมัธยมปลายว็อนกวัง พร้อมกับเพื่อนสมาชิกในวง คือ ฮวาซา(อัน ฮเยจิน)
เดปอร์ติโบซาปริซา
เดปอร์ติโบซาปริซา () เป็นสโมสรฟุตบอลในประเทศคอสตาริกา ตั้งอยู่ที่ซานฮวนเดติบัสในซานโฮเซ สนามเหย้าของสโมสรมีชื่อว่าสนามกีฬาริการ์โด ซาปริซา เอย์มา สีประจำสโมสรคือสีม่วงและขาว ก่อตั้งในปี ค.ศ. 1935 และได้แข่งขันในลีกสูงสุดของคอสตาริกานับตั้งแต่ปี ค.ศ. 1949 เป็นต้นมา ชื่อของสโมสรมาจากผู้ก่อตั้งที่ชื่อว่าริการ์โด ซาปริซา ฉายาของสโมสรคือ "สัตว์ประหลาดสีม่วง" โดยฉายานี้เกิดขึ้นในปี ค.ศ. 1987 จากหนังสือพิมพ์ "ดิอาริโอเอ็กซ์ตรา" ที่เห็นกองเชียร์ของสโมสรแต่งตัวชุดสีม่วงในการแข่งขันดาร์บี
ซาปริซาคว้าแชมป์ลิกา เอเฟเปเด ทั้งหมด 34 สมัย โดยเคยทำได้ 6 สมัยติดต่อกันในช่วงคริสต์ทศวรรษ 1970 เป็นหนึ่งในสโมสรที่ประสบความสำเร็จสูงสุดในคอนคาคาฟ พวกเขาชนะเลิศคอนคาแคฟแชมเปียนส์ลีกทั้งหมด 3 สมัยในปี ค.ศ. 1993, 1995 และ 2005 และยังชนะเลิศเซ็นทรัลอเมริกันคราวน์ในปี ค.ศ. 1972, 1973, 1978, 1998 และ 2003
ระหว่างวันที่ 1 กันยายน ค.ศ. 2007 — 31 สิงหาคม ค.ศ. 2008 สโมสรถูกจัดอันดับที่ 106 ของสโมสรที่ดีที่สุดในโลก โดยสหพันธ์ประวัติศาสตร์และสถิติฟุตบอลระหว่างประเทศของฟีฟ่า และได้รับคัดเลือกให้เป็นสโมสรคอนคาคาฟแห่งคริสต์ศตวรรษที่ 20
ช่วงเวลาที่น่าจดจำของสโมสรเกิดขึ้นในปี ค.ศ. 2005 เมื่อซาปริซาเป็นสโมสรลำดับที่สองในคอนคาคาฟ ที่จบอันดับที่สามในฟุตบอลชิงแชมป์สโมสรโลก สโมสรที่เคยทำได้ก่อนหน้านั้นคือเนกักซา ซึ่งเคยทำได้ในปี ค.ศ. 2000
การประชุมสุดยอดเกาหลีเหนือ–สหรัฐ พ.ศ. 2561
การประชุมสุดยอดระหว่างประเทศเกาหลีเหนือ-สหรัฐ พ.ศ. 2561 เป็นการประชุมกันระหว่างผู้นำของประเทศเกาหลีเหนือและสหรัฐ โดยจัดขึ้นเมื่อวันที่ 12 มิถุนายน พ.ศ. 2561 ที่โรงแรมคาเปลลา เกาะเซนโตซา ประเทศสิงคโปร์
ทำเนียบขาวได้ยืนยันว่ามีการหารือและตกลงกันระหว่างประธานาธิบดี ดอนัลด์ ทรัมป์ และประธาน คิม จ็อง-อึน เมื่อวันที่ 8 มีนาคม พ.ศ. 2561 เมื่อได้มีการประชุมสุดยอดในครั้งนี้จะถือว่าเป็นครั้งแรกของผู้นำสหรัฐ และประเทศเกาหลีเหนือได้พบกันครั้งแรกหลังจากการเกิดสงครามเกาหลี เลขาธิการด้านข่าวกรองของทำเนียบขาว ซาราห์ ฮักกะบี แซนเดอร์ ได้กล่าวว่า "ทั้งนี้มาตราการการคว่ำบาตรและการกดดันยังคงต้องดำเนินอยู่" คิม จ็อง-อึน ได้กล่าวว่ามีการเตรียมตัวกับการประชุมสุดยอดครั้งนี้ในการกล่าวสุนทรพจน์ที่พรรคแรงงานเกาหลีเมื่อวันที่ 9 เมษายน
เมื่อวันที่ 15 พฤษภาคม พ.ศ. 2561 ทางการของเกาหลีเหนือได้ขอตัดการเจรจากับเกาหลีใต้ และได้ขู่ว่าจะไม่เข้าร่วมการประชุมสุดยอดระหว่างประเทศเกาหลีเหนือและสหรัฐ เนื่องจากเหตุผลที่เกาหลีใต้ร่วมฝึกทางการทหารกับสหรัฐ วันที่ 24 พฤษภาคม พ.ศ. 2561 ทางสหรัฐได้ประกาศว่าจะขอถอนตัวออกจากการประชุมสุดยอด อย่างไรก็ตาม ในวันรุ่งขึ้นดอนัลด์ ทรัมป์ได้กล่าวว่าจะขอเข้าร่วมประชุมสุดยอดที่จะจัดขึ้นที่ประเทศสิงคโปร์ ในวันที่ 12 มิถุนายน หรืออาจจะเปลี่ยนใจหากเกาหลีเหนือนั้นมีท่าทีที่ไม่เป็นมิตร
เทือกเขาทรานส์แอนตาร์กติก
เทือกเขาทรานส์แอนตาร์กติก () เป็นเทือกเขาหินตะกอนในทวีปแอนตาร์กติกซึ่งทอดตัวยาวตั้งแต่แหลมอาแดร์ทางเหนือของวิกตอเรียแลนด์ไปจนถึงโคตส์แลนด์ การวางตัวของเทือกเขาได้แบ่งทวีปแอนตาร์กติกเป็น 2 ฝั่งคือฝั่งตะวันออกและฝั่งตะวันตก เทือกเขานี้ยังรวมกลุ่มภูเขาและเทือกเล็ก ๆ ที่แยกตัวห่างจากกันจำนวนหนึ่ง
พ.ศ. 2384 เซอร์เจมส์ คลาร์ก รอสส์เป็นคนแรกที่พบเทือกเขานี้ เพื่อเป็นเกียรติแก่เขาจึงนำชื่อท้ายของเขาไปตั้งชื่อให้กับหิ้งน้ำแข็งรอสส์ นักสำรวจแห่งชาติอังกฤษได้ข้ามผ่านเทือกเขานี้เป็นครั้งแรกระหว่างการสำรวจแอนตาร์กติก พ.ศ. 2444-2447
เทือกเขานี้ทอดตัวจากด้านหนึ่งไปอีกด้านหนึ่งของทวีปคือระหว่างทะเลรอสส์กับทะเลเวิดเดิลจึงตั้งชื่อเทือกเขานี้ตามลักษณะการทอดตัวของมัน ความยาวของเทือกเขานี้คือประมาณ 3,500 กม. ทำให้มันเป็นหนึ่งในเทือกเขาที่ยาวที่สุดในโลก แอนตาร์กแทนดีสที่ทอดตัวตั้งแต่เทือกเขาไวท์มอร์และเทือกเขาเอลส์เวิร์ทจนถึงคาบสมุทรแอนตาร์กติกมีความยาวพอ ๆ กับความยาวทรานส์แอนตาร์กติกช่วงแหลมอาแดร์ถึงเทือกเขาควีนม็อด เทือกเขาทรานส์แอนตาร์กติกมีคว้ามกว้าง 100-300 กม. ทำให้กลายเป็นเส้นแบ่งระหว่างแอนตาร์กติกาตะวันออกกับแอนตาร์กติกาตะวันตก พืดน้ำแข็งแอนตาร์กติกตะวันออกมีอาณาเขตตั้งแต่เทือกเขานี้และฝั่งตะวันออกทั้งหมด ส่วนฝั่งตะวันตกเทือกเขานี้ติดกับทะเลรอสส์ในวิกตอเรียแลนด์ตั้งแต่แหลมอาแดร์ถึงอ่าวแม็คเมอร์โด หิ้งน้ำแข็งรอสส์ในอ่าวแม็คเมอร์โดถึงธารน้ำแข็งสกอตและพื้นที่พืดน้ำแข็งแอนตาร์กติกตะวันตกทั้งหมด
ยอดเขาและหุบเขาแห้งแล้งบางแห่งของทรานส์แอนตาร์กติกนั้นเป็นสถานที่เพียงไม่กี่แห่งในทวีปแอนตาร์กติกาที่ไม่ได้ปกคลุมด้วยน้ำแข็ง คือพื้นที่สูงกว่าระดับน้ำทะเล 4,500 เมตรและหุบเขาแห้งแล้งแม็คเมอร์โดใกล้กับอ่าวแม็คเมอร์โดเป็นแห่ลงแสดงปรากฏการณ์พิเศษในแอนตาร์กติกาเพราะเป็นภูมิประเทศที่ไม่มีหิมะและน้ำแข็งเกาะตามพื้นเนื่องจากที่นี้เป็นบริเวณที่มีหยาดน้ำฟ้าน้อยมาก ๆ ยอดเขาที่สูงที่สุดของทรานส์แอนตาร์กติกคือภูเขาเคิร์กแพทริคในเทือกเขาควีนอเล็กซานดร้ามีความสูง 4,528 เมตร ยอดเขาไม่ได้ปกคลุมด้วยน้ำแข็งแต่จะมีน้ำแข็งรอบ ๆ เรียกว่านานาทาร์ค
เพนกวิน แมวน้ำและนกทะเลอาศัยอยู่ตามแนวชายฝั่งทะเลรอสส์ในเขตวิกตอเรียแลนด์ แต่ในทรานส์แอนตาร์กติกนั้นมีแต่แบคทีเรีย ไลเคน สาหร่ายและเห็ดรา ครั้งหนึ่งแอนตาร์กติกาเคยมีป่าปกคลุมซึ่งเป็นจำพวกสนวอลลีเมียและพืชในสกุลโนโทฟากัสแต่จากการที่อากาศค่อย ๆ เย็นขึ้นซึ่งเป็นผลจากการแยกตัวออกจากมหาทวีปกอนด์วานาทำให้ป่าเหล่านี้ค่อย ๆ หายไปเชื่อกันว่าต้นไม้ต้นสุดท้ายของแอนตาร์กติกาอยู่ที่เทือกเขานี้
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ()
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เกิดเมื่อวันที่ 9 สิงหาคม พ.ศ. 2457 ณ เมย์เฟียร์ เป็นพระโอรสเพียงพระองค์เดียว เจ้าชายอาร์เธอร์แห่งคอนน็อต และ เจ้าหญิงอเล็กซานดรา ดัชเชสที่ 2 แห่งไฟฟ์ เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน พระเจ้าเอ็ดเวิร์ดที่ 7 แห่งสหราชอาณาจักร โดยเขาสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร ผ่านทางสายพระบิดาและพระมารดา เนื่องจากพระบิดาและพระมารดาของเขาเป็นพระราขนัดดาในสมเด็จพระราขินีนาถวิกตอเรีย เขาได้รับการบพิศมาโดยมีพระบิดามารดาทูลหัวคือ พระเจ้าจอร์จที่ 5 แห่งสหราชอาณาจักร (พระปิตุลา) พระเจ้าอัลฟอนโซที่ 13 แห่งสเปน อเล็กซานดราแห่งเดนมาร์ก เจ้าชายอาร์เธอร์ ดยุกแห่งคอนน็อตและสแตรธเอิร์น (พระอัยกา) เจ้าหญิงหลุยส์ ดัชเชสแห่งอาร์ไจล์ เจ้าหญิงแมรี พระราชกุมารีและเคาน์เตสแห่งแฮร์วูด 
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เสียชีวิตเมื่อวันที่ 26 เมษายน พ.ศ. 2486 ณ ออตตาวา แคนาดา โดยสืบเนื่องมาจากการดื่มสุราจนหัวใจวายเฉียบพลันขณะมีอายุเพียง 28 ปี ซึ่งศพของเขาถูกฝังที่ สก็อตแลนด์
เมื่อปี พ.ศ. 2485 เขาได้กลายเป็น ดยุกที่ 2 แห่งคอนน็อตและสแตรธเอิร์น และเอิร์ลแห่งซัสเซกส์จาก เจ้าชายอาร์เธอร์ ดยุกแห่งคอนน็อตและสแตรธเอิร์น พระอัยกา (ปู่) ของเขาสิ้นพระชนม์ลง
เจมส์ คาร์เนกี ดยุกที่ 3 แห่งไฟฟ์
เจมส์ คาร์เนกี ดยุกที่ 3 แห่งไฟฟ์ ()
เจมส์ คาร์เนกี ดยุกที่ 3 แห่งไฟฟ์ เกิดเมื่อวันที่ 23 กันยายน พ.ศ. 2472 ณ กรุงลอนดอน เป็นพระโอรสเพียงพระองค์เดียวใน ชาลส์ คาร์เนกี เอิร์ลที่ 11 แห่งโซเทร็ค และ เจ้าหญิงม็อด เคาน์เตสแห่งโซเทร็ค เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน พระเจ้าเอ็ดเวิร์ดที่ 7 แห่งสหราชอาณาจักร ในฐานะที่เขาเป็นพระโอรสที่เกิดแก่พระธิดา เขาจึงไม่มีสิทธิ์ในพระอิสริยยศเจ้าในพระราชวงศ์อังกฤษเพียงแต่ถูกจัดให้เป็นพระบรมวงศานุวงศ์เท่านั้น เช่นเดียวกับ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ญาติของเขา ทั้งนี้เขายังมีศักดิ์เป็นพระญาติวงศ์ใน สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าหญิงมาร์กาเรต เคาน์เตสแห่งสโนว์ดอน และ สมเด็จพระราชาธิบดีฮารัลด์ที่ 5 แห่งนอร์เวย์ ผ่านทางพระมารดา
เขาแต่งงานและหย่ากับ เลดีแคโรไลน์ เวอร์สลีย์ มีธิดาและบุตรดังนี้
นอกจากเขาจะมีบรรดาศักดิ์เป็น ดยุกที่ 3 แห่งไฟฟ์ ซึ่งเป็นพระประสงค์ส่วนพระองค์ใน เจ้าหญิงอเล็กซานดรา ดัชเชสที่ 2 แห่งไฟฟ์ (พระมาตุจฉา) ที่ประทานให้แก่เขาแล้วนั้น ยังมีบรรดาศักดิ์อื่นๆดังนี้
สภากาแฟ 4.0
สภากาแฟ 4.0 เป็นละครโทรทัศน์ไทยประเภทซิตคอม ผลิตโดย บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือฝ่ายบริหารละครโทรทัศน์และซิตคอม สถานีโทรทัศน์ช่องAmarin TV (Number 34) อำนวยการผลิตโดย เนตรชนก วิภาตะศิลปิน กำกับการแสดงโดย ศุภกร เหรียญสุวรรณ ออกอากาศครั้งแรกทางสถานีโทรทัศน์ช่องAmarin TV (Number 34) ทุกวันเสาร์เวลา 16.00-17.00 น. เริ่มออกอากาศเมื่อวันที่ 5 พฤษภาคม พ.ศ. 2561 (ตั้งแต่วันที่ 24 มิถุนายน 2561 เป็นต้นไป ย้ายเวลาออกอากาศไปเป็นเวลา 18.35-19.35 น.) ต่อมาภายในเดือนกันยายน พ.ศ. 2561 เป็นต้นไป ได้ย้ายวันและเวลาออกอากาศไปเป็นทุกวันอาทิตย์ เวลา 22.00 - 23.00 น.
ฟุตบอลทีมชาติเนเธอร์แลนด์แอนทิลลีส
ฟุตบอลทีมชาติเนเธอร์แลนด์แอนทิลลีส เป็นอดีตทีมฟุตบอลตัวแทนของเนเธอร์แลนด์แอนทิลลีส ต่อมาในปี ค.ศ. 2010 ทีมชาติเนเธอร์แลนด์แอนทิลลีสจึงกลายเป็นทีมชาติกือราเซา
ปัจจุบันทีมชาติกือราเซาถือเป็นผู้สืบทอดทีมชาติเนเธอร์แลนด์แอนทิลลีสแต่เพียงผู้เดียว ภายใต้การรับรองของฟีฟ่าและคอนคาแคฟ
ภุชพงศ์ นามสีฐาน
ภุชพงศ์ นามสีฐาน (ชื่อเล่น เบนซ์ : เกิด 23 กุมภาพันธ์ พ.ศ. 2542) เป็นนักฟุตบอลชาวไทย ตำแหน่งกองกลาง ปัจจุบันเล่นให้กับสโมสรฟุตบอลอยุธยา ยูไนเต็ด ในระดับไทยลีก 3 และทีมชาติไทย รุ่นอายุไม่เกิน 19 ปี
โดยภุชพงศ์ เริ่มต้นจากการลงเล่นในระดับลีกภูมิภาค ดิวิชัน 2 ให้กับมหาสารคาม เอฟซี ในฤดูกาล 2559 และได้รับความสนใจจากการแข่งขันฟุตบอลนักเรียนให้กับโรงเรียนสารวิทยา เมื่อคว้าแชมป์ฟุตบอลกรมพลศึกษา รุ่นอายุไม่เกิน 18 ปี ประเภท ข. และเข้าถึงรอบรองชนะเลิศฟุตบอลแชมป์กีฬา 7 สี แชมเปี้ยนคัพ ปี 2017
ภุชพงศ์ นามสีฐาน เกิดเมื่อวันที่ 23 กุมภาพันธ์ พ.ศ. 2542 ที่อำเภอโกสุมพิสัย จังหวัดมหาสารคาม เข้ารับการศึกษาในชั้นประถมที่โรงเรียนบ้านสว่างยางท่าแจ้ง โดยในช่วงวัยเด็กได้ให้ความสนใจกับการชกมวยไทย และเข้าฝึกชกมวยไทยกับค่ายมวย ป.ปลัดแก้ว จนได้ขึ้นชกมวยไทยรุ่นเล็กโดยใช้ชื่อว่า "เพชรเอก ป.ปลัดแก้ว" จากนั้นได้หันมาเล่นฟุตบอลโดยไปฝึกฟุตบอลที่ศูนย์ฝึกในตัวเมืองจนพัฒนาฝีเท้าขึ้นและได้เรียนต่อชั้นมัธยมที่โรงเรียนมหาวิชานุกูล และยังคงฝึกซ้อมฟุตบอลอย่างต่อเนื่องจนได้เข้าร่วมสโมสรมหาสารคาม เอฟซี ภายใต้การคุมทีมของมนัสชัย ภูไพสิทธิ์ และได้ลงเล่นลีกภูมิภาค ดิวิชัน 2 ในขณะมีอายุเพียง 17 ปี
ต่อมาภุชพงศ์ นามสีฐาน ได้ย้ายมาเรียนต่อชั้น ม.6 ที่โรงเรียนสารวิทยา และเล่นฟุตบอลระดับเยาวชนให้กับบางกอกกล๊าส โดยลงแข่งขันให้กับบางกอกกล๊าสในรายการ ฟุตบอลเยาวชนชิงชนะเลิศแห่งประเทศไทย หรือ โค้กคัพ ครั้งที่ 20
เอ็ปคอต
เอ็ปคอต () ชื่อเดิม เอ็ปคอตเซ็นเตอร์ () เป็นสวนสนุกที่วอลต์ดิสนีย์เวิลด์รีสอร์ต ในอ่าวทะเลสาบรัฐฟลอริดา เป็นกิจการส่วนหนึ่งของบริษัทเดอะวอลต์ดิสนีย์ผ่านบริษัทย่อยคือวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์ ได้แนวคิดจากชุมชนต้นแบบในอนาคต ที่พัฒนาขึ้นโดยวอลต์ ดิสนีย์ เปิดให้บริการเมื่อ 1 ตุลาคม ค.ศ. 1982 เป็นสวนสนุกที่เปิดแห่งที่สองหลังจากแมจิกคิงดอม ซึ่งมีขนาดพื้นที่สองเท่าของแมจิกคิงดอม
ในปี ค.ศ. 2015 สวนสนุกมีคนเข้าชมมากเป็นอันดับ 3 ของทวีปอเมริกาเหนือและเป็นอันดับ 6 ของโลก สเปซชิพเอิร์ธ ถือเป็นสถานที่และสัญลักษณ์สำคัญของเอ็ปคอต มีโครงสร้างลักษณะที่เป็นโดมทรงกลม เอ็ปคอตมีเคยเป็นที่รู้จักกันในชื่อ เอ็ปคอตเซ็นเตอร์ จนถึงปี ค.ศ. 1994 ได้เปลี่ยนชื่อเป็น เอ็ปคอต 94 ปีถัดมาเปลี่ยนเป็น เอ็ปคอต 95 ปัจจุบันเป็นที่รู้จักกันทั่วไปในชื่อ เอ็ปคอต
ประกอบด้วยอาคารหลากหลายรูปแบบเพื่อสำรวจด้านนวัตกรรมและการใช้งาน รวมถึงเทคโนโลยีและวิทยาศาสตร์โดยแต่ละอาคารจะมีสถานที่ท่องเที่ยวที่น่าสนใจ ฟิวเจอร์เวิลด์ยังทำหน้าที่เป็นทางเข้าหลักของสวนสาธารณะและมีจุดเด่นที่เป็นสัญลักษณ์ของสวนยานอวกาศ (สเปซชิพเอิร์ธ) อาคารทรงกลมขนาดใหญ่
เป็นพื้นที่ขนาดใหญ่ที่จัดการแสดงนิทรรศการนานาชาติ ประกอบด้วย 11 อาคาร แต่ละอาคารมีลักษณะการออกแบบที่แตกต่างกันเพื่อเป็นตัวแทนของประเทศต่าง ๆ ที่เฉพาะเจาะจง มีดังนี้
โซโกซัน
โซโกซัน () เป็นกลุ่มโรงแรม, เกม และความบันเทิงในประเทศแอฟริกาใต้ ตั้งแต่เดือนมีนาคม ค.ศ. 2018 กลุ่มนี้มีมากกว่า 100 โรงแรมในทวีปแอฟริกา, ประเทศเซเชลส์ และตะวันออกกลาง, 13 สถานที่สำหรับเล่นเกมและความบันเทิง ตลอดจนห้องประชุมกับห้องจัดเลี้ยงกว่า 250 แห่ง โดยเป็นบริษัทจดทะเบียนและการท่องเที่ยวที่ใหญ่ที่สุดในประเทศแอฟริกาใต้
โซโกซัน หมายถึง 'การคืนชีพ' หรือ 'ชีวิตใหม่' – โดยเป็นคำที่สื่อถึงอโณทัยในแต่ละวันของภาษาสวานา
มิสโคลอมเบีย
มิสโคลอมเบีย หรือ เซโญริตา โกลอมเบีย (; ชื่ออย่างเป็นทางการ ) เป็นการประกวดนางงามระดับประเทศของโคลอมเบีย ผู้ที่ได้รับตำแหน่งมิสโคลอมเบีย () จะได้เป็นตัวแทนประเทศโคลอมเบียในการประกวดนางงามจักรวาล และรองอันดับ 1 จะเป็นตัวแทนเข้าร่วมประกวดนางงามนานาชาติ
ประเทศโคลอมเบียมีผู้ที่ได้รับตำแหน่งนางงามจักรวาลสองคน ได้แก่ลุซ มารินา ซูลัวกา ในปี ค.ศ. 1958 และ เปาลีนา เบกา ในปี ค.ศ. 2014 การประกวดมิสโคลอมเบียเป็นที่นิยมมากในหมู่ประชากรชาวโคลอมเบีย และผู้เข้าประกวดจากจังหวัดต่างๆ ภายในประเทศ โดยมีไดมุนโด อันกูโล ปิซาร์โร เป็นผู้อำนวยการกองประกวดตั้งแต่ปี ค.ศ. 1995
นอกจากนี้การประกวดมิสโคลอมเบียเป็นหนึ่งในการประกวดนางงามที่เก่าแก่ที่สุดในโลก ซึ่งจัดการประกวดขึ้นตั้งแต่ปี ค.ศ. 1934 ผู้ดำรงตำแหน่งมิสโคลอมเบียคนแรกคือ มาเรีย โจลันดา เอมิลิอานิ โรมัน โดยครองตำแหน่งเป็นเวลา 13 ปี จนกระทั่งจัดการประกวดขึ้นครั้งที่สองในปี ค.ศ. 1947
จาเร็ด คุชเนอร์
จาเร็ด คอเรย์ คุชเนอร์ (; เกิด 10 มกราคม 1981) เป็นนักลงทุน, ผู้พัฒนาอสังหาริมทรัพย์, บรรณาธิการเจ้าของหนังสือพิมพ์ซึ่งปัจจุบันเป็นที่ปรึกษาอาวุโสของพ่อตา ดอนัลด์ ทรัมป์ ประธานาธิบดีแห่งสหรัฐ คนปัจจุบัน เขาเป็นลูกชายคนโตของนักพัฒนาอสังหาริมทรัพย์ ชาร์ล คุชเนอร์ และสมรสกับ อิวานกา ทรัมป์ ซึ่งเป็นที่ปรึกษาอาวุโสประธานาธิบดีและธิดาของทรัมป์ คุชเนอร์เป็นประธานเจ้าหน้าที่บริหารของ บริษัท Kushner และบริษัทผู้พัฒนาอสังหาริมทรัพย์และ Observer Media ซึ่งเป็นผู้จัดพิมพ์ของ New York Observer เขาเป็นผู้ร่วมก่อตั้งและเป็นเจ้าของ Cadre ซึ่งเป็นแพลตฟอร์มการลงทุนด้านอสังหาริมทรัพย์แบบออนไลน์
ในระหว่างการรณรงค์หาเสียงเลือกตั้งประธานาธิบดีของทรัมป์ในปี 2016 เขามีส่วนช่วยพัฒนาและใช้กลยุทธ์สื่อดิจิทัลของทรัมป์ เมื่อวันที่ 9 มกราคม 2017 คุชเนอร์ได้รับการแต่งตั้งให้เป็นที่ปรึกษาอาวุโสประจำทำเนียบขาว เขาจึงลาออกจากตำแหน่งซีอีโอของ Kushner Companies และในฐานะผู้จัดพิมพ์ของ Observer
คุชเนอร์ กล่าวว่าเขาได้พบกับชาวรัสเซียถึงสี่ครั้งในระหว่างการรณรงค์หาเสียง ปี2016 และช่วงการเปลี่ยนผ่านอำนาจประธานาธิบดี เขาบอกว่าไม่มีผู้ติดต่อรัสเซียรายใดที่ไม่เหมาะสม เขาทำงานอยู่ในทำเนียบขาวบนพื้นฐานของระบบความมั่นคงที่ยังเป็นช่องโหว่ โดยยังไม่ผ่านการตรวจสอบเบื้องหลังที่คลุมเครือ
คุชเนอร์ เกิดที่เมืองลิฟวิงตั้น รัฐนิวเจอร์ซีย์ เป็นบุตรนาง เชอร์ริล คุชเนอร์ (née Stadtmauer) และ ชาร์ล คุชเนอร์ นักพัฒนาอสังหาริมทรัพย์ ปู่ย่าตายายบิดาของเขา Reichel และ Joseph Kushner เป็นผู้รอดชีวิตจากการฆ่าล้างเผ่าพันธุ์ที่เดินทางมายังสหรัฐในปีพ. ศ. 2492 จากเมือง Navahrudak ประเทศเบลารุส
คุชเนอร์ ถูกเลี้ยงดูมาในครอบครัวชาวยิวออร์โธดอกซ์สมัยใหม่ เขาจบการศึกษาจากโรงเรียน Frisch โรงเรียนมัธยมศึกษาตอนต้นของเยชิวาสมัยใหม่ในปี 2542 ตามที่โฆษกของ บริษัท Kushner กล่าวว่าเขาเป็นนักเรียนที่มีเกียรติและเป็นสมาชิกของทีมฮอกกี้และบาสเกตบอล
คุชเนอร์ จบการศึกษาจาก New York University ในปี 2007 ด้วยหลักสูตรคู่ JD / MBA เขาฝึกงานที่สำนักงานอัยการเขตแมนฮัตตันโรเบิร์ต Morgenthau และพอลไวสส์ Rifkind, Wharton & Garrison LLP
ตากุม
ตากุม เป็นเมืองศูนย์กลางของจังหวัดฮีลากังดาเบา เขตดาเบา ประเทศฟิลิปปินส์ ในปี ค.ศ. 2015 มีประชากร 259,444 คน และเป็นเมืองที่มีประชากรมากที่สุดบนเกาะมินดาเนา ตากุมยังเป็นหนึ่งในเมืองที่น่าอยู่ที่สุดในฟิลิปปินส์ และเป็นหนึ่งในเมืองที่เป็นมิตร ร่วมกับลาวักและตาลีไซ
ตากุมมีพื้นที่ 19,580 เฮกตาร์ พื้นที่ส่วนใหญ่ใช้ทำการเกษตรและผลิตพืชผลไม้ต่าง ๆ อาทิ มะพร้าว ข้าว กล้วย ทุเรียน และลองกอง ตัวเมืองตั้งอยู่ที่จุดบรรจบของทางหลวงสามสาย ได้แก่ ทางหลวงมิตรภาพฟิลิปปินส์-ญี่ปุ่น, ถนนดาเบา-มาตี-อากูซัน และถนนดาเบา-บูคิดโนน (ในอนาคต)
ดีโกส
ดีโกส เป็นเมืองศูนย์กลางของจังหวัดตีโมกดาเบา เขตดาเบา ประเทศฟิลิปปินส์ ในปี ค.ศ. 2015 มีประชากรทั้งหมด 169,393 คน ตัวเมืองตั้งอยู่ริมชายฝั่งตะวันตกของอ่าวดาเบา และบริเวณเชิงเขาด้านทิศใต้ของภูเขาอาโปบนเกาะมินดาเนา นอกจากนี้ยังตั้งอยู่ระหว่างเมืองใหญ่สองเมืองอย่างดาเบาและเจเนรัลซันโตส
ดีโกสเป็นส่วนหนึ่งของเขตมหานครดาเบา และเป็นที่รู้จักสำหรับ 'มะม่วงคาราบาว' ซึ่งเป็นสินค้าชั้นนำ ทำให้เมืองได้รับสมญาว่าเมืองแห่งมะม่วง อีกสมญาหนึ่งคือประตูสู่ภาคใต้
ดีโกสได้รับการเลื่อนชั้นเป็นนครเมื่อวันที่ 8 กันยายน ค.ศ. 2000
มาลีตา (จังหวัดคันลูรังดาเบา)
มาลีตา เป็นเมืองศูนย์กลางของจังหวัดคันลูรังดาเบา ประเทศฟิลิปปินส์ ในปี ค.ศ. 2015 มีประชากร 117,746 คน มาลีตามีชื่อเสียงในด้านศิลปะวัฒนธรรม โดยเฉพาะเทศกาลกากีนาไว ซึ่งจัดขึ้นทุก ๆ คืนวันเพ็ญในเดือนพฤศจิกายน และงานประจำเมืองซึ่งจัดขึ้นวันที่ 17 พฤศจิกายนของทุกปี
โยอัน เบเนกัส
โยอัน อัลเบร์โต เบเนกัส อูโลอา (; เกิด 27 พฤศจิกายน ค.ศ. 1988) เป็นนักฟุตบอลชาวคอสตาริกา ปัจจุบันเล่นให้กับเดปอร์ติโบซาปริซา โดยเป็นการยืมตัวจากมินนิโซตายูไนเต็ด นอกจากนี้เขายังเล่นให้กับทีมชาติคอสตาริกา
เบเนกัสลงเล่นทีมชาตินัดแรกในการแข่งขันโกปาเซนโตรอาเมริกานา 2014 นัดเปิดสนามที่พบกับนิการากัว โดยเขาเป็นผู้ทำประตูที่สามให้กับทีม และเขาทำประตูได้อีกครั้งในนัดที่พบกับปานามา นับว่าเป็นประตูที่ 100 ของทีมชาติคอสตาริกาในการแข่งขันโกปาเซนโตรอาเมริกานา และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
ไฟลต์ส (นวนิยาย)
ไฟลต์ส () เป็นนวนิยายที่ประพันธ์โดยนักประพันธ์ชาวโปแลนด์ ออลกา ตอการ์ตชุก นวนิยายเล่มนี้ถูกตีพิมพ์ครั้งแรกในชื่อภาษาโปแลนด์ว่า บีแยกูญี นวนิยายได้รับการแปลเป็นภาษาอังกฤษโดย เจนนิเฟอร์ ครอฟต์
นวนิยายเรื่องนี้ดำเนินเนื้อเรื่องอยู่ในช่วงในระหว่างคริสต์ศตวรรษที่ 17 ถึงคริสต์ศตวรรษที่ 21 โดยเกี่ยวกับ "ปรัชญาการเริ่มต้นในการท่องเที่ยวแบบสมัยใหม่" เนื้อหาของเรื่องมีทั้งจริงและเสริมแต่งขึ้นมาโดยเรื่องแรกเป็นเรื่องของนักฟิสิกส์ชาวดัดซ์ Philip Verheyen ที่ได้ค้นพบสิ่งเหลือเชื่อ เรื่องที่สองเป็นเรื่องของลุดวีกา แยนด์แชแยวิตช์ น้องสาวของนักแต่งเพลงชาวโปแลนด์ เฟรเดริก ชอแป็ง ซึ่งกำลังส่งเขากลับไปยังกรุงวอร์ซอ
นวนิยายเรื่องนี้ได้รับรางวัลนักเขียนชายนานาชาติในปี พ.ศ. 2561 ซึ่งถือว่าเป็นนักเขียนชาวโปแลนด์คนแรกที่ได้รับรางวัลนี้ คณะกรรมการตัดสิน Lisa Appignanesi ได้กล่าวบอก ออลกา ตอการ์ตชุก ว่า "เขาเป็นนักเขียนที่เปี่ยมไปด้วยปัญญาทางด้านจิตนาการและความคิดสร้างสรรค์" ตอการ์ตชุก และ ครอฟต์ (ในฐานะผู้แปลหนังสือ) ได้รับเงินรางวัลจำนวน 50,000 ปอนด์
มิดไนต์คาวบอย
มิดไนต์คาวบอย () เป็นภาพยนตร์แนวชีวิตของสหรัฐ ภาพยนตร์ได้โครงเรื่องจากนวนิยายเรื่องเดียวกันของ เจมส์ ลีโอ เฮอร์ลีย์ ภาพยนตร์กำกับโดย จอห์น ชเลซิงเกอร์ เขียนบทโดย วอลโด ซอลต์ และนำแสดงโดย จอน วอยต์ ซึ่งรับบทคู่กับ ดัสติน ฮอฟแมน ร่วมกับนักแสดงที่รับบทบาทเล็ก ๆ เช่น ซิลเวีย ไมล์ส, จอห์น แมคจิเวอร์, เบรนดา วัคคาโร, บ็อบ บาลาแบน, เจนนิเฟอร์ ซอลต์ และ บาร์นาร์ด ฮิวจ์ส
ภาพยนตร์ได้รับรางวัลออสการ์ สาขาภาพยนตร์ยอดเยี่ยม สาขาผู้กำกับภาพยนตร์ยอดเยี่ยม และ สาขาบทภาพยนตร์ดัดแปลงยอดเยี่ยม และเป็นภาพยนตร์เกย์เรื่องแรกที่ได้รับรางวัลในสาขาภาพยนตร์ยอดเยี่ยม นอกจากนี้ยังเป็นภาพยนตร์ระดับ X เพียงเรื่องเดียวที่ได้รับรางวัลในสาขาภาพยนตร์ยอดเยี่ยม แม้ว่าการจำแนกประเภทนี้จะไม่มีอยู่แล้วก็ตาม ภาพยนตร์อยู่ในอันดับที่ 36 ในการจัดอันดับ 100 ภาพยนตร์อเมริกันที่ยิ่งใหญ่ที่สุดตลอดกาลของสถาบันภาพยนตร์อเมริกา และอยู่ในอันดับที่ 43 ในฉบับที่ได้รับการปรับปรุงในปี 2007
ในปี 1994 ภาพยนตร์เรื่องนี้ได้รับการพิจารณาด้าน "วัฒนธรรม, ประวัติศาสตร์ หรือความสำคัญทางสุนทรียศาสตร์" โดยหอสมุดรัฐสภา และได้รับเลือกให้ถูกเก็บรักษาไว้ใน United States National Film Registry
อีเอฟแอลลีกทู เพลย์ออฟ 2018 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2018 นัดชิงชนะเลิศ เป็นแมตช์ฟุตบอลตัดสินกันระหว่าง เอ็กซิเตอร์ซิตี และ คอเวนทรีซิตี. แมตช์นี้จะลงเล่นกันที่ สนามกีฬาเวมบลีย์ ในวันที่ 28 พฤษภาคม พ.ศ. 2561. คอเวนทรี ชนะ 3–1 ทำให้ได้สิทธิ์เลื่อนชั้นขึ้นสู่ อีเอฟแอลลีกวัน ฤดูกาล 2018–19. มันเป็นการเลื่อนชั้นครั้งแรกของพวกเขาสำหรับ 51 ปี นับตั้งแต่ถูกชี้นำทางโดย จิมมี ฮิลล์ เข้าไปใน ฟุตบอลลีกเฟิสต์ดิวิชัน ฤดูกาล 1967-68.
อีเอฟแอลแชมเปียนชิป ฤดูกาล 2018–19
อีเอฟแอลแชมเปียนชิป ฤดูกาล 2018–19 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สามของลีกภายใต้ชื่อปัจจุบันและในฤดูกาลที่ 27 ภายใต้รูปแบบโครงสร้างของลีกปัจจุบัน.
เลื่อนชั้นจาก ลีกวัน
ตกชั้นจาก พรีเมียร์ลีก
เลื่อนชั้นสู่ พรีเมียร์ลีก
ตกชั้นสู่ ลีกวัน
ฝ่ายปกครองทหาร (นาซีเยอรมนี)
ในช่วงสงครามโลกครั้งที่สอง นาซีเยอรมนีได้ก่อตั้งระบอบการปกครองภายใต้การนำโดยทหารในดินแดนยึดครองซึ่งเป็นที่รู้จักกันคือ ฝ่ายปกครองทหาร หรือ อำนาจฝ่ายปกครองทหาร (de: "Militärverwaltung") ซึ่งจะแตกต่างกันกับไรชส์คอมมิสซาเรียท ซึ่งอยู่ภายใต้การนำโดยเจ้าหน้าที่พรรคนาซี ฝ่ายปกครองทหารมักจะมีผู้นำโดย ผู้บัญชาการทหาร (Militärbefehlshaber, ชื่อย่ออย่างเป็นทางการว่า MilBfh)
สโมสรกีฬาเอเรเดียโน
สโมสรกีฬาเอเรเดียโน (; ) เป็นสโมสรกีฬาคอสตาริกา ตั้งอยู่ที่เขตซานฟรานซิสโก เมืองเอเรเดียโน แม้ว่าสโมสรจะประกอบด้วยกีฬาหลายชนิด แต่ฟุตบอลเป็นกีฬาที่ถูกพูดถึงมากที่สุด ปัจจุบันลงเล่นในลิกา เอเฟเปเด ลีกฟุตบอลสูงสุดของคอสตาริกา โดยเอเรเดียโนเป็น 1 ใน 2 สโมสรที่ไม่เคยตกชั้นจากลีกสูงสุด ร่วมกับอาลาฮูเอเลนเซ
"เอลติม" มีสนามเหย้าที่ชื่อว่าสนามกีฬาเอลาดิโอ โรซาบัล กอร์เดโร สีชุดเหย้าของสโมสรคือสีแดง มีแถบสีเหลืองลายทาง กางเกงสีแดง ถุงเท้าสีเหลืองและแดง โดยเริ่มใช้สีนี้มาตั้งแต่ ค.ศ. 1929 ผู้ผลิตชุดแข่งขันในปัจจุบันคืออัมโบร คู่ปรับของสโมสรได้แก่ อาลาฮูเอนเลนเซ, ซาปริซา และการ์ตาฮิเนส
ลิกา เอเฟเปเด
รันดัล อาโซเฟย์ฟา
รันดัล อาโซเฟย์ฟา กอร์ราเลส (; เกิด 30 ธันวาคม ค.ศ. 1984) เป็นนักฟุตบอลชาวคอสตาริกา ปัจจุบันลงเล่นให้กับสโมสรกีฬาเอเรเดียโน และทีมชาติคอสตาริกา
อาโซเฟย์ฟาเคยเป็นส่วนหนึ่งในการแข่งขันฟุตบอลโลกเยาวชนอายุไม่เกิน 17 ปี 2001 ซึ่งจัดขึ้นที่ประเทศตรินิแดดและโตเบโก ต่อมาในช่วง ค.ศ. 2005-2014 อาโซเฟย์ฟาลงเล่นทีมชาติชุดใหญ่ไปทั้งหมด 35 นัด ซึ่งรวมถึงการแข่งขันรอบคัดเลือกของฟุตบอลโลก 2006 และ 2010 ส่วนในการแข่งขันรอบสุดท้าย เขาลงเล่นเพียงหนึ่งนัดในฟุตบอลโลก 2006 ต่อมาในคอนคาแคฟโกลด์คัพ 2017 เขาได้ลงเล่น 4 นัด
ล่าสุดในเดือนพฤษภาคม ค.ศ. 2018 เขามีชื่อติดทีมชาติแข่งขันฟุตบอลโลก 2018 ที่ประเทศรัสเซีย
รายชื่อรองชนะเลิศและผู้เข้ารอบสุดท้ายนางงามจักรวาล
บทความนี้แสดงรายชื่อของที่ได้รับรางวัลรองชนะเลิศในการประกวดนางงามจักรวาล ตั้งแต่ในปี ค.ศ. 1952
การประกวดได้รับรางวัลเข้ารอบห้าอันดับแรกจากปี ค.ศ. 1952 ถึง 1989 และตั้งแต่ปี ค.ศ. 2001 จนถึงปี ค.ศ. 2014 โดยได้รับรางวัลรองชนะเลิศอันดับ 1, 2, 3 และ 4 จากปี ค.ศ. 1990 ถึงปี ค.ศ. 1997 จำนวนผู้เข้ารอบสุดท้ายเพิ่มขึ้นเป็น 6 คน ในช่วงปี ค.ศ. 1998 ถึงปี ค.ศ. 2000 และตั้งแต่ปี ค.ศ. 2015 ได้รับรางวัลกลับคืนเป็นห้ารางวัล แต่ได้รับรางวัลรองชนะเลิศอันดับสอง (ไม่ว่าผู้เข้าประกวดจะประกาศตำแหน่งของผู้เข้าร่วมอีก 2 คนที่ทำคะแนนสูงสุด 5 อันดับ)
ตารางนี้แสดงให้เห็นถึงผู้เข้ารอบห้าอันดับแรกของแต่ละการแข่งขันตั้งแต่เริ่มก่อตั้งในปี ค.ศ. 1952
The first runner-up of each edition of Miss Universe is the second placer behind the candidate who is crowned as Miss Universe.
In some cases, she shall take over the title of Miss Universe, if:
This has only happened in 2002.
There were instances that the winner is not replaced by the first runner-up, when she decides to voluntarily resign from her position, given the formal permission from the organization (1952 and 1974).
This table lists the number of 1st runner-up titles by country. There are some special considerations:
The second runner-up of each edition of Miss Universe is the third placer behind the candidate who is crowned as Miss Universe and the first runner-up (second placer).
Although it has never happened, the second runner-up is supposed to take over the Miss Universe title if both the original winner and the first runner-up are unable to fulfill their duties/resign their titles. For example, if a Miss Universe winner is required to give up her title and the first runner-up is unable/does not want to assume the winner's position, the title then passes to the second runner-up.
This table lists the number of 2nd runner-up titles by country. There are some special considerations as well:
2 หมายเหตุ
3 หมายเหตุ
4 หมายเหตุ
มิถุนายน พ.ศ. 2561
มิถุนายน พ.ศ. 2561 เป็นเดือนที่ 6 ของปี พ.ศ. 2561 วันแรกของเดือนเป็นวันศุกร์ วันสุดท้ายของเดือนเป็นวันเสาร์
หินสปลิทแอปเปิล
หินสปลิทแอปเปิล () เป็นรูปแบบของหินทางธรณีวิทยาในอ่าวแทสมันนอกชายฝั่งทางตอนเหนือของเกาะใต้ของนิวซีแลนด์ หินก้อนนี้เป็นหินแกรนิตมีรูปร่างเหมือแอปเปิ้ลผ่าครึ่ง ตั้งในอุทยานแห่งชาติอาเบลแทสมันห่างจากชายฝั่งประมาณ 50 เมตรระหว่างเมืองแมราฮัวกับเมืองไคร์เทอริเทอและเป็นสถานที่ท่องเที่ยวยอดนิยมในอ่าวแทสมัน
คาดกันว่ามันเกิดจากการแยกออกโดยน้ำแข็ง รอยแยกของหินก้อนนี้เป็นปรากฎการที่เกิดเองตามธรรมชาติและด้วยความที่ว่าไม่รู้ว่ามันเกิดจากอะไรและเมื่อใดดังนั้นรอยแตกนี้จึงใช้ตำนานในการอธิบาย
Apple Rock เป็นชื่ออย่างเป็นทางการในช้วง พ.ศ. 2531 และได้มีเปลี่ยนเป็น Tokangawhā หรือ Split Apple Rock ในเดือนสิงหาคม พ.ศ. 2557
อัลไพน์สโตนรีฟ
อัลไพน์สโตนรีฟ ( (และเป็นที่รู้จักในชื่อ Sha'ab Abu Hamra) คือพืดหินใต้น้ำเดี่ยวในทะเลแดงของประเทศอียิปต์ ตั้งอยู่ประมาณ 30 กิโลเมตรทางทิศเหนือของเมืองมาร์สาอาลาม (Marsa Alam) ปะการังส่วนมากเป็นปะกาลังอ่อนจำพวก Dendronephthya
ภูเขาโทรเกโฮเทน
ภูเขาโทรเกโฮเทน () เป็นภูเขาหินแกรนิตบนเกาะทอร์เก็ตในเบรนเนอี เทศมณฑลนอร์ลันด์ ประเทศนอร์เวย์ ภูเขานี้มีลักษณะเด่นคือรูหรืออุโมงค์ธรรมชาติบริเวณกลางเขาและสามารถเดินเข้าไปอุโมงค์ตามเส้นทางที่จัดเตรียมไวให้ได้
เมื่อวันที่ 6 พฤษภาคม พ.ศ. 2531 เครืองบินไวเดอร์เรอ เที่ยวบิน 710จากนัมซุสไปเบรนเน่ยซืนดชนเขากับภูเขาลูกนี้จันทำให้ผู้โดยสารและลูกเรือ 36 คนเสียชีวิต
ในตำนานได้กล่าวว่าอุโมงค์นี้เกิดจากโทรล"เฮซทมานเนน" (Hestmannen) ตอนที่กำลังไล่ตามสาวงานนามว่า"เลคคาเมอยา" (Lekamøya) แต่แล้วโทรลก็ตะหนักได้ว่าตัวเองไม่มีทางได้ครอบครองสาวงามจึงยิงธนูเพื่อจะฆ่านางแต่ราชาโทรลเมืองเซมนะโยนหมวกของเขาขว้างทางของธนูเพื่อช่วยหญิงสาว จากนั้นหมวกกโหลายเป็นภูเขาที่มีรูอยู่ตรงกลาง นอกจากนี้ฟิลีเช วินชีได้รวมตำนานโทรเกโฮเทนกับตำนวนโฮเมอริคของโฟลิฟิมัส
อุโมงค์นี้ยาว 160 เมตร กว้าง 20 เมตร สูง 35 เมตร มันเกิดขึ้นในช่วงยุคน้ำแข็ง น้ำและน้ำแข็งได้เซาะหินที่ไม่แน่นและเซาะง่ายในขณะที่หินด้านบนของภูเขานั้นสามารถทดต่อการกัดเซาะได้
ที่ปรึกษาอาวุโสประธานาธิบดีสหรัฐ
ที่ปรึกษาอาวุโสประธานาธิบดี(Senior Advisor to the President) เป็นตำแหน่งสำหรับเจ้าหน้าที่ระดับสูงของผู้ช่วยประธานาธิบดีสหรัฐอเมริกา ที่ปรึกษาอาวุโสของทำเนียบขาว เป็นสมาชิกอาวุโสของสำนักงานประธานาธิบดีสหรัฐ เป็นสมาชิกอาวุโสของ Executive Office ของ President ชื่อนี้ใช้อย่างเป็นทางการตั้งแต่ปีพุทธศักราช 2536
เมื่อเวลาผ่านไป บทบาทของที่ปรึกษาอาวุโสมีความรับผิดชอบมากขึ้นดังหน้าที่ในหน่วยงานต่อไปนี้ในการบริหารงานก่อนปีพุทธศักราช 2536 ตำแหน่ง "ที่ปรึกษาอาวุโส" เป็นชื่อที่ใช้เพื่อวัตถุประสงค์อื่น ๆ หลายตัวอย่างของตำแหน่งนี้ยังมีอยู่ทั่วทั้งหน่วยงานบริหารและหน่วยงานที่เป็นอิสระ ตัวอย่างเช่น สำนักงานคณะกรรมการอาหารและยาสหรัฐรวมถึงตำแหน่งที่เรียกว่าที่ปรึกษาอาวุโสด้านวิทยาศาสตร์ กระทรวงมหาดไทยสหรัฐก็มีที่ปรึกษาอาวุโสด้านกิจการอลาสก้าเป็นต้น
แม่น้ำแควน้อย (จังหวัดพิษณุโลก)
แม่น้ำแควน้อย มีต้นกำเนิดจากเขาสูงทางทิศตะวันออกเฉียงเหนือของจังหวัดพิษณุโลก มีต้นน้ำอยู่ในอำเภอชาติตระการ จังหวัดพิษณุโลก เป็นกลุ่มภูเขาในทิวเขาของหลวงพระบางและทิวเขาเพชรบูรณ์ ภูเขาที่เป็นต้นน้ำ ได้แก่ ภูไก่ห้อย ภูขัด ไหลลงมาในแนวทิศตะวันตกเฉียงใต้ ผ่านที่ราบหุบเขาแควน้อยซึ่งเป็นหุบเขาแคบๆทางตอนเหนือของอำเภอนครไทย ผ่านอำเภอวัดโบสถ์ มีเขื่อนแควน้อยบำรุงแดนโครงการอันเนื่องมาจากพระราชดำริรัชกาลที่ 9 กักเก็บน้ำ ผ่านตำบลหอกลอง อำเภอพรหมพิราม และบรรจบกับแม่น้ำน่านในบริเวณบ้านปากโทกอำเภอเมืองพิษณุโลก รวมความยาวแม่น้ำแควน้อย 185 กิโลเมตร
เขตชุมชนหลายแหล่งอยู่บริเวณลุ่มน้ำแควน้อย พื้นที่หลายแห่งเป็นพื้นที่ประวัติศาสตร์ที่มีความสัมพันธ์เกี่ยวโยงกับน้ำแม่แควน้อย ลำดับของเมืองเรียงจากจุดเริ่มต้นของแม่น้ำไปถึงจุดปลายสุด
เขื่อนแควน้อยบำรุงแดน
รัฐมนตรีว่าการกระทรวงความมั่นคงแห่งมาตุภูมิสหรัฐ
รัฐมนตรีความมั่นคงแห่งมาตุภูมิสหรัฐอเมริกา เป็นผู้บังคับบัญชาและหัวหน้ากระทรวงความมั่นคงแห่งมาตุภูมิสหรัฐอเมริกา ทำหน้าที่ปกป้องดูแลพลเมืองชาวอเมริกันและประเทศชาติ รัฐมนตรีฯถือเป็นสมาชิกในคณะรัฐมนตรีสหรัฐ ตามรัฐบัญญัติว่าด้วยความมั่นคงแห่งมาตุภูมิ หลังจากเกิดเหตุการณ์ วินาศกรรม 11 กันยายน พ.ศ. 2544 . โดยเป็นการยุบรวมหน่วยงานย่อยหลายหน่วยงานที่มีภารกิจปกป้องมาตุภูมิมาไว้ด้วยกัน เช่น , , (รวม ด้วย), (รวมด้วย), และ (FEMA). แต่ทั้งนี้ไม่ได้รวม สำนักงานสอบสวนกลางสหรัฐ และ สำนักข่าวกรองกลาง ด้วย
วันที่ 20 มกราคม 2552 วุฒิสภาสหรัฐ ได้รับรองการแต่งตั้งนางจาเน็ต นาตาโปลิโน ตามการเสนอชื่อของประธานาธิบดี บารัก โอบามา ให้เป็นรัฐมนตรีความมั่นคงแห่งมาตุภูมิสหรัฐคนที่ 3 ซึ่งมีผลตั้งแต่วันที่ 21 มกราคม พ.ศ. 2552 นาง นาตาโปลิโน ประกาศลาออกจากตำแหน่งมีผลในเดือนสิงหาคมปี 2556 ที่มหาวิทยาลัยแห่งแคลิฟอร์เนีย ต่อมาวันที่ 17 ตุลาคม ประธานาธิบดีโอบามา ได้ประกาศเจตนารมณ์ที่จะแต่งตั้งอดีตที่ปรึกษาทั่วไปของกระทรวงกลาโหม เจห์ จอห์นสัน ให้เข้าดำรงตำแหน่ง และเมื่อวันที่ 16 ธันวาคม วุฒิสภาสหรัฐอเมริกาได้รับรองการแต่งตั้ง
รัฐมนตรีความมั่นคงแห่งมาตุภูมิสหรัฐอเมริกา คนปัจจุบันคือ นางคริสต์เจน นีลเซ่น (Kirstjen Nielsen) หลังจากได้รับการแต่งตั้งให้ดำรงตำแหน่งรัฐมนตรีสืบต่อจาก จอห์น เอฟ. เคลลี่ ที่ไปดำรงตำแหน่งเสนาธิการทำเนียบขาว โดยประธานาธิบดีดอนัลด์ ทรัมป์ มีการประกาศเมื่อวันที่ 12 ตุลาคม 2017 ว่านางคริสต์เจน นีลเซ่น ได้รับการเสนอชื่อให้เป็นรัฐมนตรีความมั่นคงแห่งมาตุภูมิ เธอได้รับการรับรองจากวุฒิสภาสหรัฐเมื่อวันที่ 5 ธันวาคม พ.ศ. 2560
Trตามประเพณี ลำดับการสืบทอดตำแหน่งประธานาธิบดีสหรัฐอเมริกาจะถูกกำหนดขึ้น (หลังจากรองประธานาธิบดี ประธานสภาผู้แทนราษฎร และ ประธานชั่วคราวแห่งวุฒิสภา) ตามลำดับตำแหน่งของรัฐมนตรี และตามที่ได้รับมอบอำนาจตาม ตามประเพณีนี้
เมื่อวันที่ 7 มีนาคม 2549 ประธานาธิบดีจอร์จ ดับเบิลยู. บุช ได้ลงนามในคำสั่งทางบริหาร ซึ่งต่ออายุรัฐบัญญัติการรักชาติที่ยังคงเป็นที่ถกเถียงกันอยู่ในปี 2544 และ แก้ไขเพิ่มเติมเกี่ยวกับการทำเนียบประธานาธิบดี โดยให้ รัฐมนตรีความมั่นคงแห่งมาตุภูมิสหรัฐ อยู่ในลำดับการสืบทอดตำแหน่งประธานาธิบดีต่อจากรัฐมนตรีกระทรวงทหารผ่านศึก (มาตรา 503) (ซึ่งมีการระบุและกำหนดไว้ในลำดับกระทรวงที่ก่อตั้งขึ้น) ในรัฐสภาสหรัฐอเมริกา ชุดที่ 109 ทางสภา ได้มีการแนะนำให้ตำแหน่งรัฐมนตรีความมั่นคงแห่งมาตุภูมิ สืบอำนาจต่อจากอัยการสูงสุดสหรัฐ แต่ก็ไม่ได้รับการสนใจจนหมดสมัยประชุม
ลำดับการสืบทอดตำแหน่ง "รัฐมนตรีความมั่นคงแห่งมาตุภูมิ" หากผู้ดำรงตำแหน่งก่อนหน้า ลาออก ถึงแก่อสัญกรรม ถูกถอดถอน มีดังนี้